為破7期不勝悶局 出動神奇的魔法石
2024年04月15日 11:15
東網電視
更多新聞短片
黎昭昇今早在隧道底護送「魔法速遞」,重視可見。
周三谷中賽事,黎昭昇派出的8匹參戰馬,有新有舊,更不乏有近績支持,絕對有望打破近7期不勝悶局。今早為參戰馬的最後試跑課期,練者也毫不避嫌,騰出騰入打點,擺明車馬,要數最矚目鏡頭,就發生於4時50分,大圈甫開閘冇耐,來遲半步都睇唔到。
當時,「魔法速遞」、「極速滿貫」、「花好月盈」、「跑得好快」及「寰宇豐彩」分別由助手魚貫快跳考驗,課前見黎昭昇在隧道口從後方緊貼群駒,並特意目送近3戰非冠則位的「花好月盈」起步,顯然心中有馬。課後,練者衝落隧道底護送「魔法速遞」,沿斜路返回機坪,當正親生仔咁湊,觀乎此駒上場升班慢閘,仍能爆出驚人後勁取得連捷,實力深不可測,今勻增程初跑草地1800米,觀乎父母兩線血統皆有此氣量,分分鐘仲好衝,一口氣3連勝都唔出奇,難怪獲練者高度重視!